হস্টেলের দাবিতে ছাত্র বিক্ষোভ, ম্যালেরিয়ায় আক্রান্ত পড়ুয়াদের কেউ কেউ- এরকমই পরিস্থিতির মধ্যে ঠিকানা বদলে মঙ্গলবার প্রেসিডেন্সি বিশ্ববিদ্যালয়ের সমাবর্তন অনুষ্ঠান হল নন্দনে। ডি লিট পেলেন অভিনেতা সৌমিত্র চট্টোপাধ্যায় এবং বিজ্ঞানী সিএনআর রাওকে। সংস্কাররে জন্য দীর্ঘ দিন বন্ধ থাকা হিন্দু হস্টেল হাতে পাওয়ার দাবিতে আন্দোলন করছে পড়ুয়াদের একটা অংশ। তাঁদের মধ্যে বেশ কয়েকজন আন্দোলনের অংশ হিসেবে বিশ্ববিদ্যালয়েই থাকছেন। সেরকমই কয়েকজন ম্যালেরিয়ায় আক্রান্ত হয়েছে বলে জানা গিয়েছে। সমাবর্তনের ঠিক আগের দিন বিশ্ববিদ্যালয়ে অশান্তি হয়। বিক্ষোভের জেরে বিশ্ববিদ্যালয়ে প্রবেশ করতে বাধা পান। এরপরই অনুষ্ঠান নন্দনে সরিয়ে নিয়ে যাওয়া হয়।